
ΤΕΥΧΟΣ ΔΕΥΤΕΡΟ 


Αρ. Φύλλου 346 


30 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής της Επιτροπής Εισήγησης για 
Ανάθεση του έργου: «Αποστράγγιση Αεροδρομίου 
Ζακύνθου και επέκταση πεδίου ελιγμών» προϋπο¬ 
λογισμού 3.540.000.000 δρχ. 1 

Σύσταση, συγκρότηση και ορισμός μελών Επιτροπής 
Δημοσιονομικού Ελέγχου (Ε.Δ.ΕΛ.), με σκοπό τη 
διενέργεια ελέγχων των διαχειριστικών αρχών, της 
Αρχής Πληρωμής των τελικών δικαιούχων και πρά¬ 
ξεων. 2 

Έγκριση τεχνικών προδιαγραφών και τιμολογίου για 
την εκπόνηση των μελετών πράξεων εφαρμογής 
των πολεοδομικών μελετών περιοχών Α' κατοικίας, 

Β' κατοικίας, οικισμών κάτω των 2000 κατοίκων, ΒΙ- 
ΠΑ, κλππου αφορούν σε ήδη εγκεκριμένες Π Μ, κα¬ 
θώς και σε Π.Μ. που έχουν προκηρυχθεί μέχρι την 
15.3.2000 (ημερομηνία δημοσίευσηςτωντεχνικών 
προδιαγραφών εκπόνησης ΠΜ στο ΦΕΚ 329/Β/00) 3 
Έγκριση της απόφασης του Δ.Σ. της «ΕΓΝΑΤΙΑ ΟΔΟΣ 
ΑΈ.» για τα όργανα που αποφασίζουν ή γνωμοδο- 
τούν στα έργα και τις μελέτες της Εταιρείας. 4 


ΑΠΟΦΑΣΕΙ Σ 

Αριθ. 2/13465/0022 (1) 

Καθορισμός αμοιβής της Επιτροπής Εισήγησης για Ανά¬ 
θεση του έργου: «Αποστράγγιση Αεροδρομίου Ζακύν¬ 
θου και επέκταση πεδίου ελιγμών» προϋπολογισμού 
3.540.000.000 δρχ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Εχοντας υπόψη τις διατάξεις: 

1. Του άρθρου 29Ατου Ν. 1558/85 «Κυβέρνηση και Κυβερ¬ 
νητικά Όργανα», όπως προστέθηκε με το άρθρο 27 του Ν. 
2081/92 και αντικαταστάθηκε με το άρθρο 1 του Ν. 2469/97. 

2. Του Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.», όπως έχει τροποποιηθεί και ισχύει. 


3. Του Π.Δ. 215/97 (ΦΕΚ 167 Α/25.8.97) «Σύσταση Ειδι¬ 
κής Υπηρεσίας Δημοσίων Έργων για τη μελέτη και κατα¬ 
σκευή των έργων Αεροδρομίων Νοτίου Ελλάδος». 

4. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε. του Υ.ΠΕ.ΧΩ.Δ.Ε.», καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωση της Περιφέρειας κ.λπ.». 

5. Του Ν. 1418/84 «Δημόσια έργα και ρυθμίσεις συνα¬ 
φών θεμάτων», όπως έχει τροποποιηθεί, συμπληρωθεί 
και ισχύει. 

6. Του Ν. 2576/98 «Βελτίωση των διαδικασιών για την 
ανάθεση της κατασκευής των Δημ Έργων και άλλες δια¬ 
τάξεις», και της αρ. Δ17α/08/16/ΦΝ402/10.2.98 απόφα¬ 
σης του Υπουργού ΠΕΧΩΔΕ, όπως αυτή τροποποιήθηκε 
και συμπληρώθηκε με την απόφαση αριθ. Δ17α/10/65/ 
ΦΝ402/24.7.98 του Υπουργού ΠΕΧΩΔΕ. 

7. Του Π.Δ. 609/85 «Κατασκευή Δημοσίων Έργων», 
όπως ισχύει μετά την τροποποίηση και συμπλήρωσή του. 

8. Του Π.Δ. 23/93 όπωςτροποποιήθηκε μετο Π.Δ. 85/95. 

9. Των λοιπών ισχυουσών ρυθμίσεων για τα Δημ. Έργα. 

10. Του Ν. 2362/95 περί Δημοσίου Λογιστικού και ειδι¬ 
κότερα της παρ. 3 του άρθρου 22 του Νόμου αυτού. 

11. Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

12. Της ΣΑΕ 077 Τομέα Πολιτικής Αεροπορίας του ΥΠΕ- 
ΘΟ. 

13. Της Απόφασης Δ16α/04/773/29.11.1990 του Υπουρ¬ 
γού Προεδρίας της Κυβέρνησης και του Υπουργού 
ΠΕ.ΧΩ.Δ.Ε. «Περί εξαίρεσης διοικητικών πράξεων και 
εγγράφων από τον κανόνα των τριών υπογραφών». 

14. Την αριθ. 2/74260/0004/15.10.99 ΚΥΑ για μεταβίβα¬ 
ση εξουσίας υπογραφής σύμφωνα με το άρθρο 7 παρ.1 
του Ν. 1943/91. 

Αφού λάβαμε υπόψη: 

1. Την απόφαση αρ. Δ7/Δ/19733/2208/11.5.99 της ΥΠΑ 
με την οποία εγκρίθηκε η τεχνική μελέτη του έργου που 
αναφέρεται στο θέμα. 

2. Την απόφαση αρ. 888/α/22/5.8.99 του ΥΠΕΧΩΔΕ με 
την οποία διατέθηκε πίστωση 3.540.000.000 δρχ. από το 
ενάριθμο έργο 9777005 της ΣΑΕ 077 προς δημοπράτηση 
του έργου με το σύστημα προσφοράς με συμπλήρωση 

ανοικτού Τιμολογίου και έλεγχο ομαλότητας των προ- 
σφερομένων τιμών. 

3. Την απόφαση αρ. 929π.ε/α/22/31.1.2000 του ΥΠΕΧΩ- 
ΔΕ με την οποία εγκρίθηκαν τα τεύχη δημοπράτησης του 
έργου του θέματος. 

4. Την Απόφαση αρ. 888/α/22/5.8.99 του ΥΠΕΧΩΔΕ με 
την οποία το έργο χαρακτηρίσθηκε ως σημαντικό και ειδι¬ 
κό. 

5. Την αρ. 832/α/22/6.6.2000 απόφαση του ΥΠΕΧΩΔΕ 
με την οποία συστάθηκε η Επιτροπή Εισήγησης για Ανά¬ 
θεση του έργου του θέματος. 

6. Τα από 28.9.2000 (Ιο) και 17.1.2001 (2ο) Πρακτικά 
της επιτροπής εισήγησης για την ανάθεσή του ως άνω 
έργου. 

7. Την Απόφαση αρ. 91/α/22/29.1.2001, με την οποία 
εγκρίθηκε το αποτέλεσμα δημοπρασίας του έργου. 

Και επειδή 

1. Όπως προκύπτει: 

α) Από το 1 ο πρακτικό της Επιτροπής Εισήγησης για 
Ανάθεση του έργου με ημερομηνία 28.9.2000 η Επιτροπή 
κατ’ αρχήν προέβη στην αποσφράγιση και στον έλεγχο 
των εκατόν δέκα οκτώ (118) οικονομικών προσφορών εκ 
των οποίων έγιναν τελικά δεκτές στον διαγωνισμό εκατόν 
έντεκα (111). 

β) Στη συνέχεια η Επιτροπή, αφού συνέταξε τον πίνακα 
αποτελεσμάτων δημοπρασίας με τη «μαθηματική μέθο¬ 
δο», εφήρμοσε την Δ17α/08/16/ΦΝ402/10.2.98 απόφαση 
Υπουργού ΠΕΧΩΔΕ για την ανάδειξη αναδόχου κατα¬ 
σκευής Δημοσίου Εργου, από όπου προέκυψε οτι η προ¬ 
σφορά που αντιστοιχεί στο οριακό κόστος εργασιών 
(Ο.Κ.Ε.) του έργου είναι η με έκπτωση λ=39,7717% και 
υπολογίστηκε το κ=39,7717%. Δεδομένου οτι οπροϋπο- 
λογισμόςτου έργου είναι 3.000.000.000 δρχ. (χωρίς ΦΠΑ) 
δηλ. μεγαλύτερος των 5.000.000 ΕΥΡΩ και υπάρχουν 
τριάντα τέσσερεις (34) τ.υχπ οι οποίες χρήζουν αιτιολό¬ 
γησης, η προϊσταμένη Αρχή κάλεσε τις ως άνω τριάντα 
τέσσερεις (34) εργοληπτικές επιχειρήσεις να υποβάλουν 
τις γραπτές αιτιολογήσεις, οι οποίες όμως δεν υπέβαλαν 
τις υπόψη αιτιολογήσεις, γεγονός που επέσυρε τον απο¬ 
κλεισμό τους από τον διαγωνισμό. 

γ) Κατόπιν των ανωτέρω και όπως προκύπτει από το 2ο 
Πρακτικό της Επιτροπής Εισήγησης για Ανάθεση με ημε¬ 
ρομηνία 17.1.2001, η Επιτροπή γνωμοδότησε ομόφωνα 
υπέρ της ανάθεσης του έργου στην εργοληπτική επιχεί¬ 
ρηση ΕΛΙΚΑ ΑΤΕΕ που προσέφερετην αμέσως μικρότερη 
του οριακού κόστους προσφορά, η οποία αντιστοιχεί σε 
τεκμαρτή έκπτωση 39,7501%, μετά από προηγούμενη 
έρευνα στο ΜΕΕΠ (Δ/νσηΔ15της ΓΓΔΕ), κατά την οποία 
διαπιστώθηκε οτι δεν υπάρχει κώλυμα για την ανάληψη 
του υπόψη έργου απάτην αναφερόμενη εταιρεία. 

2. Τα μέλη της Επιτροπής Κατσίκα Ασπασία (Πρόε¬ 
δρος), Γκλεγκλές Λεωνίδας, Γραίκα Αικατερίνη, Βαγενάς 
Νικόλαος, Οικονομόπουλος Βασίλειος, Σωτηρόπουλος 
Γεώργιος και Παπαμικρούλης Νικόλαος καθώς και οι 
γραμματείς της Επιτροπής Τσιγγούνης Γεώργιος και 
Κραχτίδης Γεώργιος, προκειμένου να ολοκληρώσουν το 
έργο τους, εργάσθηκαν και πέραν του κανονικού ωραρί¬ 
ου κατά τους μήνες Ιούνιο, Ιούλιο, Αύγουστο, Σεπτέμ¬ 
βριο, Οκτώβριο 2000 και Ιανουάριο 2001 και για συνολικό 
χρονικό διάστημα 4 μήνες. 

3. Σύμφωνα με το άρθρο 5 του Ν. 2229/94, όπως τροπο¬ 


ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση 
του Έργου, εφ’ όσον αυτό χαρακτηριστεί σημαντικό ή ει¬ 
δικό με απόφαση του Υπουργού ΠΕ.ΧΩ.Δ.Ε. 

4. Ύστερα από τη γνωμοδότηση της Επιτροπής Εισή¬ 
γησης για Ανάθεση, το έργο, με την αρ. 91 /α/22/ 
29.1.2001 Απόφαση του Υπουργού ΠΕΧΩΔΕ, κατακυρώ¬ 
θηκε στη μειοδότρια Εργοληπτική Επιχείρηση. 

5. Η πίστωση για την αμοιβή της Επιτροπής βαρύνει το 
ενάριθμο έργο 9777005 της ΣΑΕ 077, αποφασίζουμε: 

1. Καθορίζουμε την συνολική αμοιβή των μελών της 
Ε.Ε.Α. του έργου: 

«Αποστράγγιση Αεροδρομίου Ζακύνθου και επέκταση 
πεδίου ελιγμών» ως εξής: 

Για τον Πρόεδρο και τα υπόλοιπα μέλη της Επιτροπής 
στο ποσό των 120.000 δρχ. ανά μήνα απασχόλησης δηλ. 
480.000 δρχ. για τον καθένα. 

Για τους Γραμματείς της Επιτροπής το ποσό των 60.000 
δρχ. ανά μήνα απασχόλησης, δηλαδή 240.000 δρχ. για 
τον καθένα. 

2. Εγκρίνουμε τη διάθεση πίστωσης ποσού 3.840.000 
δρχ. σε βάρος του ενάριθμου έργου 9777005 της ΣΑΕ 077 
για την πληρωμή της ως άνω αμοιβής των μελών της Επι¬ 
τροπής και των Γραμματέωντης Επιτροπής. 

Η σχετική καταβολή να γίνει από την ΕΥΔΕ Α/Δ Νοτίου 
Ελλάδος δια της υπολόγου του έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Μαρτίου 2001 
Οι Γ ενικοί Γ ραμματείς 

Δημοσίων Έργων του 

Δημοσιονομικής Πολιτικής Υπουργείου Περιβάλλοντος, 

του Υπουργείου Οικονομικών Χωροταξίας και Δημ. Έργων 

I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αριθ. 2/15696/0004 (2) 

Σύσταση, συγκρότηση και ορισμός μελών Επιτροπής Δη¬ 
μοσιονομικού Ελέγχου (Ε.Δ.ΕΛ.), με σκοπό τη διενέρ¬ 
γεια ελέγχων των διαχειριστικών αρχών, της Αρχής 
Πληρωμής των τελικών δικαιούχων και πράξεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Εχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α.178). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α.43), όπως συμπληρώθηκε μετηνπαρ. 1 
του άρθρου 23του Ν.2085/92 (Α.170). 

γ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α.128) όπως τροποποιήθηκε 
μεταγενέστερα. 

δ) Του άρθρου 17του Ν. 2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις». 

2. Την αριθμ. 1042108/473/Α0006/5.5.2000 απόφαση 

του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γενικό Γραμ- 
ματέακ.λπ. (ΦΕΚ595/Β75.5.2000). 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους 32.500.000 δρχ. η οποία 
θα βαρύνει τις πιστώσεις του εκτελούμενου προϋπολογι¬ 
σμού εξόδων του Υπουργείου Οικονομικών. 

4. Την υφιστάμενη ανάγκη διενέργειας ελέγχων των 
διαχειριστικών αρχών, της Αρχής Πληρωμής των τελικών 
δικαιούχων και πράξεων, αποφασίζουμε: 

1. Συνιστούμε Επιτροπή Δημοσιονομικού Ελέγχου 
(Ε.Δ.ΕΛ.) μεσκοπότη διενέργεια ελέγχων των διαχειριστι¬ 
κών αρχών, της Αρχής Πληρωμής των τελικών δικαιούχων 
και πράξεων και ορίζουμε ως μέλη αυτής τους εξής: 

α) Αθανάσιο Σάγο, Γενικό Διευθυντή στη Γενική Διεύ¬ 
θυνση Διοίκησης και Δημοσιονομικών Ελέγχων του Γ ενι¬ 
κού Λογιστηρίου του Κράτους, ως Πρόεδρο. 

β) Γεωργία Γιωτάκη-Ντουνέτα, Διευθύντρια στη Διεύ¬ 
θυνση Προγραμματισμού και Ελέγχων. 

γ) Ευφροσύνη Νικολουδάκη, αναπληρωτή Διευθυντή 
στη Διεύθυνση Μελετών και Αξιολόγησης. 

δ) Νικόλαο Βασιλόπουλο, Διευθυντή στη Δ41 -Δημοσιο¬ 
νομικών Σχέσεων με Ε.Ε. 

ε) Διονύσιο Ρίζο, Εμπειρογνώμονα, τέως Γ ενικό Διευθυ¬ 
ντή του Γ.Λ. Κράτους με αναπληρωτή του τον Ιωάννη Μπα- 
λαντίνα, Διευθυντή στη Δ4-Προσωπικού. 

στ) Κωνσταντίνο Κωτσή, Εμπειρογνώμονα, Επιστημονι¬ 
κό Ερευνητή στο ΚΕΠΕ με αναπληρωτή του τον Νικόλαο 
Τουρίμπαμπα, Επιστημονικό Ερευνητή στο ΚΕΠΕ.. 

ζ) Βασίλειο Κατριβέση, Εμπειρογνώμονα, Διευθυντή 
στη Μονάδα Επιστημονικής Τεκμηρίωσης και Ανάλυσης, 
με αναπληρωτή του τον Δημήτριο Νησίδη, Προϊστάμενο 
Τ μήματος της Γ ενικής Γ ραμματείας Πληροφοριακών Συ¬ 
στημάτων του Υπουργείου Οικονομικών, που υπηρετεί 
στο Γραφείο του Γενικού Γραμματέα Δημοσιονομικής 
Πολιτικής. 

Τη Γραμματεία της παραπάνω Επιτροπής θα αποτε¬ 
λούν οι: 

α) Θωμάς Σακκάς, Προϊστάμενος Τμήματος του Γ.Λ. 
Κράτους. 

β) Ελένη Ρωμαϊδου, Προϊσταμένη Τμήματος του 
Γ.Λ. Κράτους. 

γ) Ζωή Παπαδάκη, υπάλληλος με βαθμό Α'/ΠΕ-Δημο- 
σιονομικών του Γ.Λ. Κράτους. 

δ) Αθηνάίς Τουρκολιά, υπάλληλος με βαθμό Α'/ΠΕ-Δη- 
μοσιονομικών του Γ.Λ. Κράτους. 

2. Έργο της Ε.Δ.ΕΛ., θα είναι η εξασφάλιση της τήρη- 
σηςτων αρχώντης χρηστής δημοσιονομικής διαχείρισης 
και ιδίως: 

α) Ο έλεγχος των συστημάτων διαχείρισης και ελέγχου 
των διαχειριστικών αρχών και της Αρχής Πληρωμής, κα¬ 
θώς και των δαπανών των τελικών δικαιούχων, οι οποίοι 
υλοποιούν πράξεις στα πλαίσια του Κ.Π.Σ., των κοινοτι¬ 
κών πρωτοβουλιών και του Ταμείου Συνοχής. 

β) Η αξιολόγηση των αποτελεσμάτων των ελέγχων που 
πραγματοποιούν οι διαχειριστικές αρχές των επιχειρη¬ 
σιακών προγραμμάτων και η Αρχή Πληρωμής. 

γ) Η αξιολόγηση των μέτρων και ενεργειών που λήφθη- 
καν από τις αρμόδιες αρχές σε συνέχεια των ελέγχων που 
διενεργήθηκαν. 

δ) Η συνεργασία με την Επιτροπή για το συντονισμό των 
ελέγχων των εθνικών και κοινοτικών προγραμμάτων, η μέ¬ 


θοδος και ο τρόπος διενέργειας των ελέγχων, καθώς και 
λοιπά θέματα με σκοπό τη μεγιστοποίηση του αποτελέ¬ 
σματος των διενεργούμενων ελέγχων. 

ε) Η παροχή προς την Επιτροπή δήλωσης, στην οποία 
συντίθενται τα πορίσματα των ελέγχων που διεξήχθησαν 
κατά τη διάρκεια υλοποίησης των προγραμμάτων της πε¬ 
ριόδου 1994-1999 και 2000-2006, όπως αυτή προβλέπε- 
ται στα άρθρα 8 του Κανονισμού (ΕΚ) 2064/97 της Επι¬ 
τροπής της 15ης Οκτωβρίου 1997, 38 (περ. δ') του Κανο¬ 
νισμού 1260/99 του Συμβουλίου της 21ης Ιουνίου 1999 
και 10 (παράγραφος στ') του Κανονισμού 1264/99, του 
Συμβουλίου της 21ης Ιουνίου 1999. 

στ) Η ενημέρωση της Επιτροπής ως προς την εξέλιξη 
των διοικητικών και δικαστικών διώξεων. 

3. Οι έλεγχοι που αναφέρονται στις διατάξεις της παρ. 
4 του άρθρου 17 του Ν. 2860/2000, θα διενεργούνται από 
Ελεγκτικές Ομάδες τις οποίες θα αποτελούν υπάλληλοι 
του Δημοσιονομικού Κλάδου καθώς και αποσπασμένοι 
υπάλληλοι στο Υπουργείο Οικονομικών (Γ.Λ. Κράτους). 

4. Η συγκρότηση των παραπάνω Ελεγκτικών ομάδων, ο 
καθορισμός της αποζημίωσης των ελεγκτών για τη συμ¬ 
μετοχή τους στους ελέγχους, η αποζημίωση των μελών 
και της γραμματείας της Ε.Δ.ΕΛ., το ειδικό επίδομα των 
αποσπασμένων υπαλλήλων, καθώς και κάθε σχετική λε¬ 
πτομέρεια, θα καθοριστούν με άλλες αποφάσεις του 
Υπουργού Οικονομικών. 

5. Η Ε.Δ.ΕΛ. θα συντάσσει ετήσια έκθεση για τα αποτε¬ 
λέσματα των ελέγχων και την αξιολόγηση των μέτρων και 
ενεργειών που έγιναν κατά την υλοποίηση των πράξεων, 
με ιδιαίτερη αναφορά στις δημοσιονομικές επιπτώσεις 
των παρατυπιών που ενδεχομένως σημειώθηκαν και των 
μέτρων που λήφθηκαν για τη διόρθωσή τους, την οποία 
υποβάλλει στους αρμόδιους φορείς και στην Επιτροπή 
των Ευρωπαϊκών Κοινοτήτων. 

6. Με άλλες αποφάσεις του Υπουργού Οικονομικών θα 
ρυθμιστούν οι ειδικότερες αρμοδιότητες και τα θέματα 
λειτουργίας της Ε.Δ.ΕΛ., καθώς και κάθε αναγκαία λε¬ 
πτομέρεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2001 

Με εντολή Υπουργού 
Ο Γενικός Διευθυντής 
ΑΘΑΝΑΣΙΟΣ ΣΑΓΟΣ 

-♦- 

Αριθ. ΔΤΕ/β/οικ. 6504/344 (3) 

Έγκριση τεχνικών προδιαγραφών και τιμολογίου για την 
εκπόνηση των μελετών πράξεων εφαρμογής των πο- 
λεοδομικών μελετών περιοχών Α' κατοικίας, Β' κατοι¬ 
κίας, οικισμών κάτω των 2000 κατοίκων, ΒΙΠΑ, κλππου 
αφορούν σε ήδη εγκεκριμένες ΠΜ , καθώς και σε Π.Μ. 
που έχουν προκηρυχθεί μέχρι την 15. 3. 2000 (ημερο¬ 
μηνία δημοσίευσης των τεχνικών προδιαγραφών εκ¬ 
πόνησης ΠΜ στο ΦΕΚ329/Β/00). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Περί κυβερνήσεως και κυβερνητικών 
οργάνων». 

2. Το Ν. 716/77 «περί μητρώου μελετητών και αναθέσε- 
ως και εκπονήσεως μελετών και τα Προεδρικά Διατάγμα¬ 
τα που εκδόθηκαν προς εκτέλεσή του». 

3. Το Ν. 1337/83 «περί επεκτάσεως πολεοδομικών σχε¬ 
δίων κλπ.» όπως τροποποιήθηκε και συμπληρώθηκε, και 
τα Προεδρικά Διατάγματα που εκδόθηκαν σε εκτέλεσή 
του. 

4. Το Π.Δ/γμα 696/74 «περί αμοιβών μηχανικών κλπ.» 
όπως τροποποιήθηκε και συμπληρώθηκε με το Π.Δ/γμα 
515/89. 

5. Την απόφαση 71934/9734/2.11.89 (ΦΕΚ 691Δ/89), 
όπως συμπληρώθηκε με την 4526/1482/5.2.91 (ΦΕΚ 
54Δ/13.2.91), την απόφαση 3564/1106/30.1.91 (ΦΕΚ 
72Δ/14.2.91), την απόφαση 58261/1601/22.4.92 (ΦΕΚ 
44Δ/92), την απόφαση 9703/633/13.3.95 (ΦΕΚ 167/Δ/95) 
για «σύνταξη κτηματογραφικών διαγραμμάτων σε κλίμα¬ 
κα 1:1 000 με ορθογώνιες συντεταγμένες και κτηματολο- 
γικών πινάκων», και την απόφαση 73898/2208/5.08.94 
(ΦΕΚ 606/Β/94) «περί εγκρίσεως τεχνικών προδιαγραφών 
και τιμολογίου για τη σύνταξη μελετών πράξεων εφαρμο¬ 
γής». 

6. Τηνπράξη 28 της συνεδρίασης 3/18.1.01 του Κεντρι¬ 
κού ΣΧΟΠ του ΥΠΕΧΩΔΕ. 

7. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154Α). 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Εγκρίνουμε τις προδιαγραφές και το τιμολόγιο για την 
εκπόνηση των μελετών πράξεων εφαρμογής των πολεο¬ 
δομικών μελετών περιοχών Α' κατοικίας, Β' κατοικίας, οι¬ 
κισμών κάτω των 2000 κατοίκων, ΒΙΠΑ, κλπ που αφορούν 
σε ήδη εγκεκριμένες ΠΜ , καθώς και σε Π.Μ. που έχουν 
προκηρυχθεί μέχρι 15.3.2000 (ημερομηνία δημοσίευσης 
των τεχνικών προδιαγραφών εκπόνησης ΠΜ στο ΦΕΚ 
329/Β/00). 

Άρθρο 2 

Πύκνωση τριγωνομετρικού δικτύου 

Η εξάρτηση των εργασιών που αναφέρονται στις 
προδιαγραφές αυτές θα γίνεται από το υφιστάμενο κρα¬ 
τικό τριγωνομετρικό δίκτυο το οποίο, εφόσον απαιτείται, 
θα πυκνωθεί. Το προβολικό σύστημα θα είναι αυτό βάσει 
του οποίου συντάχθηκε το υπόβαθρο της πολεοδομικής 
μελέτης, δηλαδή: 

1. είτε το ΕΓΣΑ 87 και σ’ αυτή την περίπτωση θα λαμ- 
βάνεται σαν συντελεστής κλίμακας, ο συντελεστής που 
προκύπτει από το μέσο χ της περιοχής της μελέτης. Ο 
συντελεστής κλίμακας υπολογίζεται από τον τύπο: 

σκ=0,012311 (χ-0,5)2+ 0,9996, όπουχτο μέσο χτηςπε- 
ριοχής σε εκατομμύρια μέτρα. Διορθώσεις σε μετρη¬ 
μένες γωνίες δεν γίνονται λόγω των μικρών εκτάσεων των 
περιοχών μελέτης. 

2. είτε η αζιμουθιακή προβολή ΗΑΤΤ , και οι συντεταγ¬ 
μένες που προκύπτουν θα μετατρέπονται απαραίτητα 
στο Μερκατορικό προβολικό σύστημα των 3ο. 

Το προβολικό σύστημα αζιμουθιακής προβολής ΗΑΤΤ 
θα χρησιμοποιείται κατ’ εξαίρεση, στις περιπτώσεις 


εφαρμογής που το υπόβαθρο της πολεοδομικής μελέτης 
έχει συνταχθεί με βάση την αζιμουθιακή προβολή ΗΑΤΤ. 

Το δίκτυο πύκνωσης θα προεγκρίνεται απαραίτητα από 
τον εργοδότη και θα πρέπει να αποφεύγεται ο προσδιορι¬ 
σμός νέων τριγωνομετρικών με οπισθοτομίεςή ΗΑΝ3ΕΝ. 

Τα ιδρυόμενα τριγωνομετρικά θα πρέπει να είναι, όσο 
το δυνατό, ορατά από μεγαλύτερη περιοχή και εύκολα 
προσιτά για μελλοντική χρησιμοποίησή τους, που είναι 
και ο κύριος σκοπός της ίδρυσής τους, θα σημαίνονται 
μόνιμα, σύμφωνα με τις προδιαγραφές του άρθρου 112 
του ΠΔ 696/74. Όλες οι εργασίες πύκνωσης του τρι¬ 
γωνομετρικού δικτύου θα γίνονται σύμφωνα με το άρθρο 
112 του ΠΔ 696/74. 

Η θέση των τριγωνομετρικών σημείων, (νέων και χρη- 
σιμοποιηθέντωνγια ίδρυση ή και εξάρτηση) θα σημειώνε¬ 
ται στο διάγραμμα εφαρμογής της ρυμοτομίας, εφόσον 
περιλαμβάνονται σ’ αυτό, και οι συντεταγμένες τους θα 
αναγράφονται στο διάγραμμα εφαρμογής ρυμοτομίας 
και στους πίνακες στοιχείων ανά Ο.Τ. 

Επίσης θα υποβάλλεται διάγραμματριγωνισμού κατάλ¬ 
ληλης κλίμακας στο οποίο θα σημειώνεται: σκαρίφημα 
αναγνώρισης των ιδρυθέντων νέων τριγωνομετρικών με 
τις εξασφαλίσεις τους, περιγραφή της θέσης τους και της 
σήμανσής τους, οι συντεταγμένες τους και το σύστημα 
που αναφέρονται (προβολικό σύστημα, συντελεστής κλί¬ 
μακας). 

Για το παραπάνω διάγραμμα θα παραδίνονται το πρω¬ 
τότυπο, μία διαφανής αδιάσταλτη φωτοτυπία και τρεις 
κοινές φωτοτυπίες. 

Η πληρωμή των εργασιών του άρθρου αυτού θα γίνεται 
σύμφωνα με το άρθρο 5 του ΠΔ 696/74, όπως τροποποιή¬ 
θηκε με το άρθρο 4 του ΠΔ 515/89. 

Το παρόν άρθρο δεν εφαρμόζεται στις περιπτώσεις 
υφιστάμενων επίγειων τοπογραφικών ή κτηματογραφι- 
κών διαγραμμάτων. 

Άρθρο 3 

Παραλαβή - ταξινόμηση - επεξεργασία 
δηλώσεων ιδιοκτησίας 

Κατά τη διάρκεια των εργασιών της κτηματογραφικής 
αποτύπωσης και παράλληλα με αυτές προωθείται η δια¬ 
δικασία συλλογής-ταξινόμησης και επεξεργασίας των 
δηλώσεων ιδιοκτησίας, προκειμένου τα στοιχεία αυτών 
να λαμβάνονται υπόψη κατά τη σύνταξη των διαγραμμά¬ 
των και των κτηματολογικώνπινάκωντης κτηματογράφη- 
σης. (Σχετική η 93027/7186/15.11.94 απόφαση Υπουργού 
ΠΕΧΩΔΕ περί «Χρόνου και τρόπου δημοσιότητας της 
πρόσκλησης για υποβολή δηλώσεων ιδιοκτησίας, το πε¬ 
ριεχόμενο αυτών, οι προθεσμίες υποβολής και κάθε άλλη 
σχετική λεπτομέρεια, ΦΕΚ 877/Β/94)». 

Οι δηλώσεις ιδιοκτησίας κατατίθενται μετά από πρό¬ 
σκληση στον οικείο ΟΤΑ και μέσω του ΟΤΑ προωθούνται 
προς τη Διευθύνουσα Υπηρεσία της μελέτης, ή κατατί¬ 
θενται απευθείας στη Διευθύνουσα Υπηρεσία από την 
οποία και παραδίνονται στο μελετητή, ούτως ώστε, κατά 
περίπτωση η Δ/νουσα Υπηρεσία να καθορίζει για τις πα¬ 
ραδόσεις αυτές τον απαιτούμενο χρόνο επεξεργασίας 
των δηλώσεων και τυχόν διορθώσεων. 

Ειδικότερα ο μελετητής: 

1. Παραλαμβάνει βάσει πίνακα τις δηλώσεις ιδιοκτη¬ 
σίας από τους ΟΤΑ ή την επιβλέπουσα Υπηρεσία. 

2. Τις ταξινομεί κατά κτηματογραφικό τετράγωνο. 

3. Από τα συμβόλαια που συνοδεύουν τις δηλώσεις 
ιδιοκτησίας συμπληρώνει ή διορθώνειτους αριθμητικούς 
και αλφαβητικούς κτη ματογραφικούς πίνακες ως προς τα 
στοιχεία των φερομένων ιδιοκτητών ή ομόρων τους. 

Εφόσον στους κτηματογραφικούς πίνακες παραμείνει 
σαν φερόμενος ιδιοκτήτης «άγνωστος», η μελέτη προχω¬ 
ρεί με φερόμενο ιδιοκτήτη «άγνωστο». 

4. Εντοπίζει τα συμβόλαια που έχουν συνταχθεί μετά 
την 10.3.82. 

Εφόσον υπάρχουν ιδιοκτησίες μεγαλύτερες των 4 
στρεμμάτων για τις οποίες δεν έχουν προσκομισθεί δη¬ 
λώσεις ιδιοκτησίας και συμβόλαια, ο ανάδοχοςτις επιση¬ 
μαίνει και η Υπηρεσία ζητάει από το οικείο Υποθηκοφυλά- 
κειο αντίγραφο της μερίδας του φερόμενου ιδιοκτήτη και 
το χορηγεί στον ανάδοχο. Τα σχετικά έξοδα συμπεριλαμ- 
βάνονται στην τιμή του άρθρου αυτού. 

Για τις παραπάνω εργασίες, η τιμή ορίζεται σε δρχ. 35 
(τριάντα πέντε) ανά δήλωση. 

Άρθρο 4 

Σύνταξη κτηματογραφικού διαγράμματος & 
κτηματολογικών πινάκων 

Οι εργασίες του άρθρου αυτού θα εκτελεσθούν και θα 
παραδοθούν σύμφωνα με τις παρούσες τεχνικές προδια¬ 
γραφές και τα οριζόμενα στα άρθρα 6, 15, 113, 115 και 
116 του ΠΔ 696/74, όπως τροποποιήθηκε με το ΠΔ 
515/89. 

Γ ια τις ανάγκες της κτηματογραφικής αποτύπωσης θα 
εγκατασταθεί πολυγωνομετρικό δίκτυο, το οποίο θα ση- 
μανθεί απλά (πρόχειρα) και θα εξαρτηθεί από το τρι¬ 
γωνομετρικό δίκτυο. 

Η κτηματογραφική αποτύπωση θα γίνει σε κλίμακα 
1:1000 με τη μέθοδο των ορθογωνίων συντεταγμένων. Η 
απόδοση των διαγραμμάτων θα γίνει με χρήση Η/Υ και κα¬ 
τάλληλο λογισμικό. Θα αριθμηθούν τα όρια των ιδιοκτη¬ 
σιών με τους αριθμούς 1,2,3.ανά κτηματογραφικό τε¬ 

τράγωνο. Η σχεδίαση θα γίνει με χρήση ΡΙΟΤΤΕΒ. Οικτη- 
ματολογικοί πίνακες, αριθμητικοί και αλφαβητικοί θα είναι 
μηχανογραφημένοι. 

Κατά την κτηματογραφική αποτύπωση, θα εφαρ¬ 
μοστούν κατά περίπτωση οι εγκύκλιοι και οδηγίες που 
έχουν εκδοθεί στα πλαίσια της ΕΠΑ και αφορούν σε συμ¬ 
βολισμούς, παρουσίαση διαγραμμάτων, μορφή πινάκων 
κλπ. Με νέες εγκυκλίους και οδηγίες είναι δυνατή η τρο¬ 
ποποίηση των παραπάνω, χωρίς προσαύξηση της αμοι¬ 
βής των εργασιών. Η διανομή και αρίθμηση των πινακίδων 
θα είναι η προβλεπόμενη από τον Οργανισμό Κτηματολο¬ 
γίου και Χαρτογραφήσεων Ελλάδας. (ΟΚΧΕ). 

Όλα τα διαγράμματα, οι πίνακες των συντεταγμένων 
των πολυγωνομετρικών και των τοποσταθερών, καθώς 
και οι αριθμητικοί και αλφαβητικοί κτηματολογικοί πίνα¬ 
κες θα παραδοθούν και σε μαγνητική μορφή (δισκέτες). 

Στα κτηματογραφικά υπόβαθρα περιλαμβάνονται όλες 
οι τοπογραφικές λεπτομέρειες που φαίνονται με σα¬ 
φήνεια στο έδαφος κατά τη στιγμή της αποτύπωσης και 
μπορούν να απεικονιστούν στην κλίμακα σχεδίασης. 

Ειδικότερα, οι οριζοντιογραφικές λεπτομέρειες που 
πρέπει απαραιτήτως να απεικονίζοντια στα τοπογραφικά 
υπόβαθρα είναι: 

1. Τριγωνομετρικά σημεία, μόνιμα και προσωρινά πολυ¬ 


γωνικά σημεία, ορόσημα και χωροσταθμικές αφετηρίες 
που απεικονίζονται με σύμβολα. 

2. Μόνιμα και βοηθητικά κτίσματα, ερείπια ή ημικατε- 
στραμένα κτίρια που ορίζονται από τους τοίχους ή τα θε¬ 
μέλιά τους και κτίρια υπό κατασκευή, με επιφάνεια μεγα¬ 
λύτερη από 6 πιπι2 στην κλίμακα του διαγράμματος που 
απεικονίζονται με το περίγραμμα της κάτοψής τους. 

3. Συρματοπλέγματα, μανδρότοιχοι και θαμνοφράκτες, 
καγκελλόφρακτα και οιουδήποτε άλλου είδους όρια που 
σχεδιάζονται με τα κατάλληλα σύμβολα. 

4. Δρόμοι, κρασπεδόρειθρα, νησίδες ασφαλείας, πεζο¬ 
δρόμοι που απεικονίζονται με τις κατάλληλες γραμμές. 
Επίσης, απεικονίζονται οι σκάλες με ελάχιστες διαστά¬ 
σεις 2x2 πίιτι στην κλίμακα του διαγράμματος, είσοδοι- 
έξοδοι σηράγγων, στοών και υπογείων διαβάσεων, κα¬ 
θώς και οι γέφυρες. 

5. Οι σιδηρόδρομοι απεικονίζονται με τα πλάτη των σι¬ 
δηροτροχιών, τις περιφράξεις της ευρύτερης περιοχής 
τους, τις εισόδους-εξόδους των σηράγγων, τις γέφυρες, 
τις προσβάσεις του κοινού στους σταθμούς και τις πλατ¬ 
φόρμες επιβίβασης και αποβίβασης. 

Περάσματα ή μονοπάτια απεικονίζονται με ειδικά σύμ¬ 
βολα ανάλογα με το πλάτος τους. 

6. Πυλώνες και ιστοί κεραιών εκπομπής απεικονίζονται 
στην κλίμακα του διαγράμματος. Οι κολώνες ηλεκτρικού 
ρεύματος η τηλεφωνικών γραμμών απεικονίζονται με τα 
αντίστοιχα σύμβολα. Με σύμβολα απεικονίζονται επίσης 
οι επιφανειακοί αγωγοί. 

7. Ποτάμια, ρέμματα, διώρυγες, φρέατα και τάφροι 
απεικονίζονται με διπλή ή απλή γραμμή ανάλογα με το 
πλάτος τους στην κλίμακα του διαγράμματος. Προσω¬ 
ρινά ρέμματα και ξεροπόταμοι, όταν είναι αξιόλογα, 
απεικονίζονται με διακεκομμένες γραμμές. 

8. Οι οριογραμμές των λιμνών, λιμνοθαλασσών, ανοι¬ 
χτών δεξαμενών νερού και των ακτών απεικονίζονται με 
την υδάτινη διαχωριστική γραμμή κατά τη στιγμή της επί¬ 
γειας αποτύπωσης. 

9. Τα άλση, όταν είναι περιφραγμένα, απεικονίζονται με 
τα όριά τους. Όταν δεν είναι περιφραγμένα 
απεικονίζονται με τη γραμμή που ορίζουν τα δέντρα ή οι 
θάμνοι κατά μήκος της περιμέτρου τους. Μεμονωμένα 
δέντρα σε δρόμους αποτυπώνονται όταν αποτελούν τα 
κύρια χαρακτηριστικά της περιοχής. 

Οι διάφοροι τύποι εδάφους, βλάστησης και χρήσεων 
γης κατατάσσονται σε ολιγάριθμες κατηγορίες, 
απεικονίζονται με τα όριά τους και συμβολίζονται με τα 
κατάλληλα σύμβολα. 

Τα καθορισμένα με σαφήνεια σημεία λεπτομερειών 
πρέπει να απεικονίζονται στο διάγραμμα με ακρίβεια με¬ 
γαλύτερη από 0,2 ιτιπι (μέσο τετραγωνικό σφάλμα) στην 
κλίμακα του διαγράμματος. Οι αποστάσεις μεταξύ σα¬ 
φώς καθορισμένων σημείων που έχουν αποτυπωθεί με 
μετρήσεις από πολυγωνικά σημεία πρέπει να διαφέρουν 
από τις άμεσα μετρούμενες στο έδαφος λιγότερο από 3 
επί + 0,09% της απόστασης. 

Ο μελετητής, σε συνεργασία με τον ΟΤΑ και την αρμό¬ 
δια πολεοδομική υπηρεσία, καθορίζει τις ημερομηνίες 
που το τοπογραφικά συνεργείο θα εργάζεται στις 
διάφορες γειτονιές της προς μελέτη περιοχής, προκει- 
μένου να γίνει υπόδειξη ορίων υλοποιημένων ή όχι των 
ιδιοκτησιών και η παροχή των απαραίτητων λοιπών στοι¬ 
χείων από τους ιδιοκτήτες και τους υπεύθυνους οριοδεί- 

κτες που ορίζονται από την Τοπική Αυτοδιοίκηση για τη 
συμπλήρωση των κτηματολογικών πινάκων. 

Τα τοπογραφικά διαγράμματα συμπληρώνονται με τα 
πάσης φύσεως τοπωνύμια, όπως είναι οι ονομασίες πε¬ 
ριοχών, ποταμών, ρεμμάτων, πλατειών, κοινοχρήστων 
χώρων, δρόμων, εκκλησιών και δημοσίων κτιρίων. 

Τα στοιχεία αυτά συλλέγονται από υπάρχοντα παλαιό- 
τερα διαγράμματα (ΥΠΕΧΩΔΕ, ΓΥΣ κλπ) και ελέγχονται 
στο πεδίο ή από επί τόπου πληροφορίες, όταν δεν υπάρ¬ 
χουν προγενέστερα διαγράμματα. 

Η επαλήθευση των στοιχείων που περιλαμβάνονται στα 
κτηματογραφικά διαγράμματα και στους κτη- 
ματολογικούς πίνακες γίνεται με τη διαδικασία της ανάρ¬ 
τησης και υποβολής ενστάσεων. 

Μετά την περαίωση των τεχνικών εργασιών κτη- 
ματογράφησης, τα καταρτισθέντα στοιχεία (κτη- 
ματογραφικά διαγράμματα και κτηματολογικοί πίνακες) 
εκτίθενται (αναρτώνται) στα γραφεία των Δήμων ή 
Κοινοτήτων και καλούνται οι ενδιαφερόμενοι ιδιοκτήτες 
να λάβουν γνώση των στοιχείων κτηματογράφησης και να 
υποβάλλουν, εντός τακτής προθεσμίας, τις τυχόν αντιρ¬ 
ρήσεις (ενστάσεις) κατά του περιεχομένου της. 

Προϋπόθεση για υποβολή ένστασης είναι η υποβολή 
δήλωσης ιδιοκτησίας, εάν δεν έχει υποβληθεί. 

α. Η αμοιβή των εργασιών του παραπάνω άρθρου, συ- 
μπεριλαμβανομένης και της πολυγωνομετρίας, (ανεξάρ¬ 
τητα από την πυκνότητα των κλειστών ή μη κατασκευών, 
την κλίση και κάλυψη από ύδατα ή δέντρα) ορίζεται στις 
830 δρχ. ανά στρέμμα κτηματογραφούμενης έκτασης. 

β. Η αμοιβή των εργασιών του παραπάνω άρθρου, συ- 
μπεριλαμβανομένης και της πολυγωνομετρίας, (ανεξάρ¬ 
τητα από την πυκνότητα των κλειστών ή μη κατασκευών, 
την κλίση και κάλυψη από ύδατα ή δέντρα) στις περιπτώ¬ 
σεις σύνταξης κτηματογραφικών διαγραμμάτων σε κλ. 
1:1000 και κτηματολογικών πινάκων για την πολεοδόμη¬ 
ση ΒΙΠΑ-ΒΙΟΠΑ ορίζεται στις 470 δρχ. ανά στρέμμα κτη- 
ματογραφούμενης έκτασης. 

γ. Σε περίπτωση ύπαρξης φωτογραμμετρικών 
τοπογραφικών διαγραμμάτων τα οποία μπορούν να χρη¬ 
σιμοποιηθούν ως βοηθητικά στοιχεία, οι τιμές των παρ. α 
και β μειώνονται κατά 10%. 

δ. Σε περίπτωση ύπαρξης φωτογραμμετρικών κτη- 
ματογραφικών διαγραμμάτων και κτηματολογικών πινά¬ 
κων τα οποία μπορούν να χρησιμοποιηθούν ως βοηθητι¬ 
κά στοιχεία, οι παραπάνω τιμές των παρ. α και β μει¬ 
ώνονται κατά 20%. 

ε. Σε περίπτωση ύπαρξης επίγειων τοπογραφικών δια¬ 
γραμμάτων ή επίγειων κτηματογραφικών διαγραμμάτων 
και πινάκων, τα στοιχεία των οποίων χορηγούνται από την 
Υπηρεσία, οι ανωτέρω τιμές των παρ. α και β μειώνονται 
κατά ποσοστό 25% σε περίπτωση ύπαρξης επίγειων 
τοπογραφικών διαγραμμάτων και 35% σε περίπτωση 
ύπαρξης επίγειων κτηματογραφικών διαγραμμάτων. Στις 
περιπτώσεις αυτές ελέγχεται και διορθώνεται, εάν απαι¬ 
τείται, το τριγωνομετρικό δίκτυο. Υπολογίζονται οι συντε¬ 
ταγμένες όλων των σημείων στο ανάλογο προβολικό σύ¬ 
στημα. 

Επίσης μετρούνται και υπολογίζονται οι συντεταγμένες 
όλωντωνσημείωνπου απαιτούνται σύμφωνα με το παρόν 
άρθρο για τη συμπλήρωση των υφισταμένων διαγραμμά¬ 
των. Οι λοιπές εργασίες εκτελούνται όπως προβλέπεται 
για την περίπτωση σύνταξης των νέων διαγραμμάτων. 


ζ. Γιατις εργασίες μεταφοράς στοιχείων ιδιοκτησίας μη 
υλοποιημένων ιδιοκτησιών από διάγραμμα διανομής 
οποιοσδήποτε κλίμακας η τιμή ορίζεται σε δρχ. 88 ανά 
ιδιοκτησία. 

Παραδοτέα στοιχεία: 

Σε αδιάσταλτη διαφανή φωτοτυπία και τρεις κοινές 
φωτοτυπίες παραδίδονται: 

α Διάγραμμα πολυγωνομετρίας σε κατάλληλη κλίμακα 

β. Τοπογραφικά διάγραμμα σε κλίμακα 1:1000 με τα 
αποτυπωθέντα στοιχεία υπαίθρου (πινακίδα απόδοσης) 

γ. Κτηματογραφικά διάγραμμα σε κλίμακα 1:1000 πλή¬ 
ρως συμπληρωμένο όπως περιγράφηκε παραπάνω. 

δ. Τεύχος στο οποίο αναγράφονται: 

- Οι υπολογισμοί επίλυσης πολυγωνομετρίας κ.λπ. 

- Ανά πινακίδα, οι συντεταγμένες των τοποσταθερών 
(όρια, χαρακτηριστικά σημεία) που αποτυπώθηκαν. 

ε. Κτηματολογικοί πίνακες Α και Β. 

Άρθρο 5 

Αρχειοθέτηση στοιχείων για χρήση σε Η/Υ 

Ο μελετητής παραδίδει μηχανογραφημένα σε δισκέτες 
τα παρακάτω σειριακά αρχεία αναγνώσιμα από προσω¬ 
πικούς υπολογιστές τύπων ΙΒΜ ρο και συμβατών. 

1. Αρχείο μεπροέκταμαΤΡΙ, ΡΟΕπου περιέχουντα στοι¬ 
χεία του τριγωνομετρικού και πολυγωνομετρικού δι¬ 
κτύου, δηλ. όνομα, X, Ψ. 

2. Αρχείο με προέκταμα ΤΟΡ που περιέχει τα στοιχεία 
των τοποσταθερών, δηλ. X, Ψ. 

3. Αρχείο με προέκταμα ΚΤΗ που περιέχει τους αλφα¬ 
βητικούς και αριθμητικούς πίνακες. 

4. Αρχείο με προέκταμα ΑΡΧ που περιέχει τις συντεταγ¬ 
μένες των αρχικών ιδιοκτησιών, δηλ. όνομα, X, Ψ και επι- 
σημαίνεται ποιές έχουν προκύψει από μετρήσεις και 
ποιές από ψηφιοποίηση. 

Ακόμα, ο μελετητής παραδίδει ομοίως μηχανογραφη¬ 
μένα σε δισκέτες και οργανωμένα α) σε αρχεία ΩΧΡ τα 
κτηματολογικά διαγράμματα και β) σε αρχεία βάσης 
δεδομένων τα στοιχεία των κτηματογραφικών πινάκων. 
Τα αρχεία αυτά θα είναι οργανωμένα σύμφωνα με την 
εγκύκλιο 13/1996. Η αμοιβή των εργασιών του άρθρου 
αυτού περιλαμβάνεται στην τιμή του άρθρου 4. 

Άρθρο 6 

Σύνταξη κτηματογραφικού διαγράμματος εφαρμογής 

Α. Σχεδίαση Π.Μ. στο νέο ψηφιακό κτηματογραφικά 
υπόβαθρο. 

Πάνω στο νέο υπόβαθρο, μεταφέρεται η εγκεκριμένη 
πολεοδομική μελέτη, ακολουθώντας το πνεύμα του 
πολεοδόμου όσον αφορά τη ρυμοτόμηση ή όχι των χαρα¬ 
κτηριστικών στοιχείων (κτισμάτων, περιφράξεων κ.λπ.), 
τις προϋποθέσεις πλάτους οδών, τη σχέση Ρ.Γ. μεταξύ 
τους, τις τυχόν εκδοθείσες τεχνικές εκθέσεις κ.λπ. Στη 
συνέχεια καθορίζονται σε ψηφιακή μορφή οι κορυφές 
των Ο.Τ., και αριθμούνται με στοιχεία ΤΙ, Τ2, Τ3, Τ4 για 
κάθε Ο.Τ. 

Σε περίπτωση που υπάρχουν καμπύλα τμήματα Ρ.Γ. 
πρέπει να επιδιώκεται η μετατροπή τους σε τόξα κύκλου, 
με υπολογισμό των συν/νων αρχής και τέλους του τόξου. 

Σε περίπτωση διαπίστωσης αμφιβολίας ή αδυναμίας 
μεταφοράς της εγκεκριμένης πολεοδομικής μελέτης στο 
υπόβαθρο που απεικονίζει την υφισταμένη κατάσταση, 

μετά από συνεργασία μελετητή-Υπηρεσίας καθορίζεται ο 
τρόπος επίλυσης του προκύψαντος προβλήματος με τη 
διαδικασία διόρθωσης ασυμφωνίας, τροποποίησης ρ.σ., 
αναθεώρησης ρ.σ. 

Β. Στη συνέχεια υπολογίζονται: 

α. Οι συν/νες των σημείωντομής των πλευρών όλωντων 
ιδιοκτησιών με τη Ρ.Γ. 

β. Τα εμβαδά των ρυμοτομούμενών και δεσμευόμενων 
για κοινωφελείς χώρους ιδιοκτησιών, αναλυτικά για όλες 
τις ιδιοκτησίες. 

Ελέγχεται η σύμπτωση του αθροίσματος των εμβαδών 
των εντός των Ρ.Γ. τμημάτων των ιδιοκτησιών με το ανα¬ 
λυτικό εμβαδόντου Ο.Τ. 

Παραδοτέα στοιχεία 

1. Μία αδιάσταλτη διαφανής φωτοτυπία και 3 κοινές 
φωτοτυπίες του παραπάνω κτηματογραφικού διαγράμ¬ 
ματος εφαρμογής, όπου σημειώνονται τα ΟΤ και οι χώροι 
κοινόχρηστων και κοινωφελών λειτουργιών (με ρυμοτομι¬ 
κές και οικοδομικές γραμμές), και η αρίθμησή τους σύμ¬ 
φωνα με την πολεοδομική μελέτη. Επίσης, σημειώνονται 
οι κορυφές Ο.Τ. με την αρίθμηση που αναφέρεται παρα¬ 
πάνω. Το διάγραμμα αυτό αποτελείτο υπόβαθρο της τε¬ 
λικής τακτοποίησης των ιδιοκτησιών. 

2. Μία αδιάσταλτη διαφανής φωτοτυπία και 3 κοινές 
φωτοτυπίες του παραπάνω διαγράμματος, συμπληρω¬ 
μένου με: 

- αρίθμηση όλων των ορίων των ιδιοκτησιών με αριθ¬ 
μούς 1,2,3... ανά κτηματογραφικό τετράγωνο. 

- αρίθμηση των σημείων τομής των πλευρών των 
ιδιοκτησιών με τη Ρ.Γ. με αριθμούς Ρ1, Ρ2, Ρ3... ανά Ο.Τ. 
πολεοδομικής μελέτης. 

3. Τεύχος όπου αναγράφονται ανά Ο.Τ.: 

α. Ο αριθμός του ΟΤ, οι συν/νες των κορυφών του, τα 
μήκη των πλευρών και το εμβαδόν του. 

β. Ο ι συν/νες των σημείωντομήςτωνπλευρών όλωντων 
ιδιοκτησιών με τη Ρ.Γ. 

4. Τεύχος όπου θα αναγράφονται ανά κτηματογραφικό 
τετράγωνο: 

α. Οι συντεταγμένες των ορίων των ιδιοκτησιών και επι- 
σημαίνεται ποιές έχουν προκύψει με μετρήσεις και ποιές 
με ψηφιοποίηση όπως περιγράφεται στο άρθρο 3 των 
προδιαγραφών. 

β. Τα αναλυτικά εμβαδά των ρυμοτομουμένων και δε- 
σμευομένων για κοινωφελείς χώρους τμημάτων των 
ιδιοκτησιών. 

5. Μηχανογραφημένο σε δισκέτα, το παρακάτω σειρια¬ 
κό αρχείο, αναγνώσιμο από προσωπικούς υπολογιστές 
ΙΒΜ, ΡΟ και συμβατών. 

Αρχείο με προέκταμα ΚΟΤ που περιέχει τις συντεταγ¬ 
μένες των κορυφών των Ο.Τ. δηλ. όνομα, X, Ψ. 

6. Μηχανογραφημένα σε δισκέτα και οργανωμένα σε 
αρχεία ΩΧΡ τα διαγράμματα της πολεοδομικής μελέτης. 
Τα γραφικά αρχεία θα είναι οργανωμένα σε θέματα 
(ΙαγθΓδ) σύμφωνα με την εγκύκλιο 13/1996. 

7. Μηχανογραφημένο σε δισκέτα, το παρακάτω σειρια¬ 
κό αρχείο αναγνώσιμο από προσωπικούς υπολογιστές 
ΙΒΜ, ΡΟ και συμβατών. 

Αρχείο με προέκταμα ΡΥΜ που περιέχει τις συντεταγ¬ 
μένες των σημείων τομής των αρχικών ιδιοκτησιών με τη 
Ρ.Γ., δηλαδή ονομα, Χ,Ψ. 

α. Οι εργασίες της παρ. Α αμείβονται με 100 δρχ. ανά 
σημείο κορυφής Ο.Τ. 


β. Οι εργασίες της παρ. Β αμείβονται με 20 δρχ. ανά 
ρυμοτομούμενο οικόπεδο. 

Άρθρο 7 

Οι αμοιβές των εργασιών των άρθρων 1 -5 είναι ανηγ- 
μένες σε τιμές του χρόνου έκδοσης του ΠΔ 696/74 και 
αναπροσαρμόζονται τιμαριθμικά σύμφωνα με το συντε¬ 
λεστή λ του άρθρου 4 του ΠΔ 696/74, όπως τροποποιή¬ 
θηκε από το ΠΔ 515/89 και υπόκεινται σε έκπτωση υπέρ 
του Δημοσίου σύμφωνα με την Δ17α/01/120/ Φ.4.8/ 
6.10.88 (ΦΕΚ 761/19.10.88) κοινή απόφαση των Υπουρ¬ 
γών Οικονομικών και ΠΕΧΩΔΕ. 

Άρθρο 8 

Υψομετρική μελέτη-Σύνταξη πινάκων και 
διαγραμμάτων πράξης εφαρμογής 

Για τις εργασίες αυτές ισχύει η απόφαση 73898/ 
2208/94 (ΦΕΚ 606/Β/94) περί «Έγκρισης των τεχνικών 
προδιαγραφών καιτιμολογίου γιατις μελέτες εφαρμογής 
πολεοδομικών μελετών που συντάσσονται σε ψηφιακή 
μορφή με υπόβαθρα κτηματογραφικό διαγράμματα που 
προέκυψαν με τη μέθοδο των ορθογώνιων συντεταγμέ¬ 
νων.» 

Άρθρο 9 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2001 

Ο ΥΠΟΥΡΓΟΣ 

ΚΩΝ . ΛΑΛΙΩΤΗΣ 
-♦- 

Αριθ. Δ17α/163/3/π.ε./ΦΝ 393 (4) 

Έγκριση της απόφασης του Δ.Σ. της «ΕΓΝΑΤΙΑ ΟΔΟΣ 
Α.Ε.» για τα όργανα που αποφασίζουν ή γνωμοδοτούν 
στα έργα και τις μελέτες της Εταιρείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγράφων 6,8 και 19του άρθρου 
5του Ν. 2229/1994 (ΦΕΚΑΊ38) καιτηνπαρ. 4του άρθρου 
7 του Ν. 2576/1998 (ΦΕΚ 25 Α'). 

2. Την κοινή απόφαση αριθμ. Δ17α/02/69/ΦΝ 380/ 
10.11.1994 των Υπουργών Εθνικής Οικονομίας,Οικονομι¬ 
κών και Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων (ΦΕΚ 846/1994 και 866/1994 τ. 
Β'). 

3. Τις υπ’ αριθμ. Δ17α/10/59/ΦΝ 393/10.7.1996 (ΦΕΚ Β' 
611/22.7/1996) Δ17α/08/20/ΦΝ 393/23.2.1998 (ΦΕΚ Β' 
223/9/3/1998) Δ17α/53/1/ΦΝ 393/18.5.1998 (ΦΕΚ Β' 
522/29.5.1998) και Δ17α/05/14/ΦΝ 393/1.3.2000 (ΦΕΚ Β' 
311/10.3.2000) αποφάσεις μας, με τις οποίες εγκρίθηκε ο 
Κανονισμός ανάθεσης και εκπόνησης μελετών και εκτέ¬ 
λεσης έργων της εταιρείας με την επωνυμία «ΕΓΝΑΤΙΑ 
ΟΔΟΣ Α.Ε.1. 

4. Τις διατάξεις του άρθρου 29Α' του Ν. 1558/1985 
(Α' 137), το οποίο προστέθηκε με το άρθρο 27 του Ν. 
2081/1992 (ΦΕΚ 154/Α") και τροποποιήθηκε με το άρθρο 
1 παρ. 2α του Ν. 2469/1997 (Α' 38), και το γεγονός ότι 
από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

5. Την αριθ. Δ17α/53/7/ΦΝ 393/19.6.1998 (ΦΕΚ 683/ 
Β76.7.1998) προηγούμενη απόφασή μας, με την οποία 
εγκρίθηκε η απόφαση 119/27.4.1998 του Διοικητικού 
Συμβουλίου της εταιρείας «ΕΓΝΑΤΙΑ ΟΔΟΣ ΑΝΩΝΥΜΗ 
ΕΤΑΙΡΙΑ» σχετικά με τον καθορισμό των οργάνων και συμ¬ 
βουλίων που αποφασίζουν ή γνωμοδοτούν για την εκπό¬ 
νηση των μελετών και την ανάθεση και κατασκευή των 
έργων της εταιρείας αυτής, τα οποία εκχωρήθηκαν στην 
εταιρεία με σχετικές Υπουργικές αποφάσεις. 

6. Την απόφαση αρ. 217/2/18.7.2000 του Διοικητικού 
Συμβουλίου της Εταιρείας «ΕΓΝΑΤΙΑ ΟΔΟΣ Α.Ε.», απο¬ 
φασίζουμε: 


Εγκρίνουμε την υπ’ αριθμ. 217/18.7.2000 απόφαση του 
Διοικητικό Συμβουλίου της εταιρείας «ΕΓΝΑΤΙΑ ΟΔΟΣ 
ΑΝΩΝΥΜΗ ΕΤΑΙΡΙΑ», σχετικά με τον καθορισμό των 
αρμοδίων οργάνων που ασκούν τις αρμοδιότητες της 
«Προϊσταμένης Αρχής» , σε συμβάσεις έργων οι οποίες 
εκχωρήθηκαν στην εταιρεία με σχετικές υπουργικές απο¬ 
φάσεις, εκδοθείσες σύμφωνα με την εξουσιοδοτική διά¬ 
ταξη της παρ. 19του άρθρου 5του Ν. 2229/1994 και κατά 
συνέπεια η «Διευθύνουσα Επιτροπή» ασκεί όλες τις αρ¬ 
μοδιότητες της Προϊσταμένης Αρχής» πλην εκείνων που 
ασκούνται κατά το Καταστατικό από το «Διοικητικό Συμ¬ 
βούλιο» της εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2001 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




